
REFERAT DE  APROBARE  A PROIECTULUI DE HOTĂRÂRE
privind trecerea din domeniul privat al Municipiului Timișoara în domeniul public al Municipiului Timișoara a terenului aferent străzii General Leonard Mociulschi (zona Metro2), înscris în CF424402 Timișoara și CF 424400 Timișoara


1. Descrierea situaţiei actuale:	
 	Terenul care face obiectul acestui proiect aparține intravilanului Municipiului Timişoara, fiind aferent străzii General Leonard Mociulschi, tronson situat între calea Torontalului și drumul de exploatare DE 732/1/1 din zona Metro 2.
	Datele de identificare ale terenului și geometria imobilului sunt înscrise în CF 424402 (CF vechi 123925)Timișoara, cu nr. top.424402 (top. cad.Cc732/1/16-20/2/2/2) și suprafața de 2904 mp, respectiv CF 424400 Timișoara, (CF vechi 123925Timișoara), cu nr. top.424400 (top. cad.Cc732/1/16-20/1/2/2) și suprafața de 1340 mp, proprietatea Municipiului Timișoara-domeniu privat, conform Act notarial nr.647/08.03.2018 acceptare donație, emis de Bâc Ioan-Alin și Act notarial nr. 2619/12.12.2017 emis de notar public Ștefan Rosana-Olga.
2. Schimbări preconizate și rezultate așteptate:
	Reglementarea situației juridice a terenului înscris în CF 424402 Timișoara și CF 424400 Timișoara este necesară având în vedere prevederile urbanistice și reglementările privind autorizarea construcţiilor şi a amenajărilor, condiționate de accesul la domeniul public.
3. Alte informații:
 	Destinația de drum a terenului respectiv respectă reglementările din Planul Urbanistic Zonal "Spaţii comerciale şi depozitare", Zona Calea Torontalului, km 5+605, Timişoara, aprobat prin HCLMT nr. 138/2004.
4. Concluzii:
	Având în vedere cele menţionate mai sus, considerăm necesară și oportună trecerea din domeniul privat al Municipiului Timișoara în domeniul public al Municipiului Timișoara a terenului aferent străzii General Leonard Mociulschi, tronsonul  situat între calea Torontalului și drumul de exploatare DE 732/1/1 din zona Metro 2, înscris în CF 424402 Timișoara și CF 424400 Timișoara.

RAPORT DE SPECIALITATE
privind trecerea din domeniul privat al Municipiului Timișoara în domeniul public al Municipiului Timișoara a terenului aferent străzii General Leonard Mociulschi (zona Metro2), înscris în CF424402 Timișoara și CF 424400 Timișoara


              Având în vedere Referatul de aprobare a proiectului de hotărâre nr. CT2021- 679 /08.04.2021 al Primarului Municipiului Timișoara și Proiectul de hotărâre privind trecerea din domeniul privat al Municipiului Timișoara în domeniul public al Municipiului Timișoara a terenului aferent străzii General Leonard Mociulschi,  înscris în CF 424402 Timișoara și CF 424400 Timișoara, facem următoarele precizări:
	Terenul care face obiectul acestui proiect aparține intravilanului Municipiului Timişoara, fiind aferent străzii General Leonard Mociulschi, tronson situat între calea Torontalului și drumul de exploatare DE 732/1/1 din zona Metro 2.
	Datele de identificare ale terenului și geometria imobilului sunt înscrise în CF 424402 (CF vechi 123925)Timișoara, cu nr. top.424402 (top. cad.Cc732/1/16-20/2/2/2) și suprafața de 2904 mp, respectiv CF 424400 Timișoara, (CF vechi 123925Timișoara), cu nr. top.424400 (top. cad.Cc732/1/16-20/1/2/2) și suprafața de 1340 mp, proprietatea Municipiului Timișoara-domeniu privat, conform Act notarial nr.647/08.03.2018 acceptare donație, emis de Bâc Ioan-Alin și Act notarial nr. 2619/12.12.2017 emis de notar public Ștefan Rosana-Olga.
	Reglementarea situației juridice a terenului înscris în CF 424402 Timișoara și CF 424400 Timișoara este necesară având în vedere prevederile urbanistice și reglementările privind autorizarea construcţiilor şi a amenajărilor, condiționate de accesul la domeniul public.
	Destinația de drum a terenului respectă reglementările din Planul Urbanistic Zonal "Spaţii comerciale şi depozitare", Zona Calea Torontalului, km 5+605, Timişoara, aprobat prin HCLMT nr. 138/2004. Drumurile prevăzute în documentaţie vor deveni domeniu public, iar autorizarea oricăror lucrări de construire în conformitate cu Planul Urbanistic Zonal se va face după ce drumurile prevăzute vor fi domeniu public.
	În evidențele Serviciului Juridic nu figurează litigii cu privire la terenul respectiv, conform adreselor nr. SJ2021-679/26.03.2021 și CT2021-679/06.04.2021.
Nu figurează cereri de revendicare, efectuate prin notificare, conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 şi nu figurează nici cereri privind redobândirea dreptului de proprietate depus în baza O.U.G.nr.94/2000, republicată, modificată şi completată prin O.U.G.nr. 209/2005 - privind retrocedarea unor imobile care au aparţinut cultelor religioase din România, pentru  terenul înscris în CF 424402 Timișoara și CF 424400 Timișoara.
 Conform adresei Compartimentului Administrare Fond Funciar cu nr. CT2021-679 /31.03.2021 parcela cu nr. top. vechi 25058 a fost solicitată în baza legilor fondului funciar, solicitare respinsă prin adresa nr. DO2005-2100/22.09.2005, nefiind formulată contestație. Parcelele cu nr. cad A732/1/16, A732/1/17, A732/1/18, A732/1/19 și A732/1/20 au fost atribuite în baza legilor fondului funciar.
	Prin Act notarial nr.647/08.03.2018 emis de Bâc Ioan-Alin și Act notarial nr. 2619/12.12.2017 emis de notar public Ștefan Rosana-Olga, a fost acceptată donația terenului pentru drum, înscris în CF424402 Timișoara și CF 424400 Timișoara.
Conform prevederilor Ordonanței de Urgență nr.57/2019 privind Codul Administrativ, art.296, alin.(2) ”Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.” Conform art.296, alin.(7) ”Declararea bunurilor care fac obiectul trecerilor ca fiind de uz sau de interes public naţional sau local, după caz, se face prin hotărârile prevăzute la alin. (1)-(2). ”
	 Luând în considerare faptul că terenul respectiv este de interes public local, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul privat al Municipiului Timișoara în domeniul public al Municipiului Timișoara a terenului aferent străzii General Leonard Mociulschi, tronsonul  situat între calea Torontalului și drumul de exploatare DE 732/1/1 din zona Metro 2, înscris în CF 424402 Timișoara și CF 424400 Timișoara.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

